Θωμάς Αποστολίδης

Ο Θωμάς Αποστολίδης (1892-1944) ήταν Γενικός Γραμματέας του ΣΕΚΕ και συνδικαλιστικό στέλεχος των εργατών Τύπου. Κατά τα τελευταία χρόνια της ζωής του συμμετείχε στην Εθνική Αντίσταση και για τη δράση αυτή εκτελέστηκε από τους Γερμανούς.

 Νεανικά χρόνια 
Ο Θωμάς Αποστολίδης γεννήθηκε το 1892 στο Βόλο. Το επάγγελμά του ήταν τυπογράφος και είχε σημαντικό ρόλο στο συνδικαλιστικό κίνημα. Το 1911 συμμετείχε στην συνδικαλιστική κίνηση του Βόλου και έγινε γραμματέας της Πανεργατικής Ενώσεως Βόλου"Κόκκινη Σημαία αριθμός 14, 7 Νοέμβρη 1944" η οποία στις 15/2/1921 κάλεσε συλλαλητήριο για τη τιμή του ψωμιού, όπου όμως συνέβησαν ανοργάνωτα επεισόδια και καταστροφές καταστημάτων, τα οποία οι διοργανωτές προσπάθησαν να αποτρέψουν δίχως αποτέλεσμα. Συνέπεια αυτού ήταν να συλληφθεί μαζί με τους υπόλοιπους 14 διοργανωτές από την αστυνομία. Το εργατικό κίνημα, Βόλος  Του ΣΤΑΥΡΟΥ ΚΑΤΣΟΥΡΑ" Παρέμεινε μαζί τους φυλακισμένος ως υπόδικος επί δυόμιση χρόνια όταν και αποφυλακίστηκε.Η πρώτη σταδιοδρομία του ελληνικού προλεταριάτου, Εκδόσεις Ολκός, σ. 161 

Στην ηγεσία του ΣΕΚΕ
Τον Οκτώβριο του 1923 εκλέχθηκε Γραμματέας της Κεντρικής Επιτροπής του ΣΕΚΕ, ενώ ήταν και υποψήφιος βουλευτής στις εκλογές του 1923. Κατά τη διάρκεια της ηγεσίας του σημειώθηκαν σκληρές εσωκομματικές συγκρούσεις με αιχμή το Μακεδονικό Ζήτημα. Ο Αποστολίδης, μαζί με τον Γιάνη Κορδάτο και τον Λευτέρη Σταυρίδη ήταν ο πυρήνας των στελεχών που χαρακτήρισαν ανεδαφική τη θέση για "Ενιαία Ανεξάρτητη Μακεδονία" και υπερασπίστηκαν τον ελληνικό χαρακτήρα της περιοχής. Οι θέσεις του στάθηκαν αφορμή να παραχωρήσει την καθοδήγηση του κόμματος στον Πουλιόπουλο, τότε εσωκομματικό του αντίπαλο. Αργότερα, ο Αποστολίδης διαγράφτηκε από το κόμμα για αντικομματική στάση.

 Εκτός ΚΚΕ 
Μετά τη διαγραφή του από το ΚΚΕ, ο Αποστολίδης συνεργάστηκε με τους Αρχειομαρξιστές και το Σοσιαλιστικό Κόμμα Ελλάδας στο οποίο τελικά εντάχθηκε. Το 1924 ήταν γραμματέας της "Ομοσπονδίας Τύπου και Χάρτου". Επίσης το 1927 ήταν γραμματέας εργατών τύπου."Ριζοσπάστης Φύλλο: 28/2/1927, Σελίδα: 3 "  Η μεταξική δικτατορία τον εξόρισε στον Άγιο Ευστράτιο.Αιρετικές Διαδρομές, ο Ελληνικός Τροτσκισμός και ο Β' Παγκόσμιος Πόλεμος, εκδόσεις φιλίστωρ, σ. 51

 Κατοχή και εκτέλεση 
Κατά τη διάρκεια της Κατοχής συμμετείχε στην Επαναστατική Παράταξη του ΚΚΕ το 1942, η οποία έβλεπε κριτικά τη δράση του ΕΑΜ αλλά το στήριζε."Νέα Εποχή φύλλο 10,15/3/1943 " Αργότερα στις 2/5/1943 συμμετείχε στη δημιουργία του Επαναστατικού Σοσιαλιστικού Κομμουνιστικού Κόμματος Ελλάδας (ΕΣΚΚΕ) στο οποίο ήταν γραμματέας του και το οποίο ήταν φράξια για μια περίοδο στο κόμμα Ένωση Λαϊκής Δημοκρατίας-Σοσιαλιστικό Κόμμα Ελλάδας (ΕΛΔ-ΣΚΕ) που συμμετείχε στο ΕΑΜ. Το Φεβρουάριο του 1944 το ΕΣΚΚΕ κατέληξε σε συμφωνία σε συνδικαλιστικά ζητήματα με το Κόμμα Κομμουνιστών Διεθνιστών Ελλάδας (ΚΚΔΕ)."Κόκκινη Σημαία αριθμός 12,Φλεβάρης 1944"  Λίγο αργότερα όμως το ΕΣΚΚΕ ζήτησε προσχώρηση στο ΕΑΜ ενώ έκανε κριτική στον Ελληνικό τροτσκισμό για σεχταρισμό.Αιρετικές διαδρομές Ο ελληνικός τροτσκισμός και ο Β' Παγκόσμιος Πόλεμος ,Συγγραφέας: Εμμανουηλίδης Μάριος Εκδότης: Φιλίστωρ σελ 53 Παρά το γεγονός ότι ο Αποστολίδης και οι σύντροφοί του έγιναν δεκτοί στο ΕΑΜ, δεν έγινε δεκτό το αίτημά τους να αναγνωριστεί το ΕΣΚΚΕ ως κόμμα-μέλος του ΕΑΜ, λόγω βέτο που άσκησε η καθοδήγηση του ΚΚΕ.Δημήτρης Κατσορίδας, Δημήτρης Λιβιεράτος, Κώστας Παλούκης,Ο Ελληνικός Τροτσκισμός, ένα χρονικό 1923-1946, Φιλίστωρ, σελ.92 

Στις αρχές Σεπτέμβρη του 1944 συνελήφθη από τους Γερμανούς και στις 5 του ίδιου μήνα εκτελέστηκε για την αντιστασιακή του δράση από τις κατοχικές δυνάμεις.

 Οικογενειακή Κατάσταση 
Είχε ένα γιο που κατασκεύαζε ενυδρείαελευθεροτυπία  και αδερφό στον τροτσκιστικό χώρο.Ο ιστορικός Δημήτρης Λιβιεράτος για τον ελληνικό τροτσκισμό 

 Παραπομπές 

 Πηγές 
 Οι άγνωστοι γενικοί γραμματείς του Κόμματος
 Δοκίμιο Ιστορίας του ΚΚΕ,Α' Τόμος, 1918-1949, Σύγχρονη Εποχή

Κατηγορία:Γενικοί Γραμματείς του Σοσιαλιστικού Εργατικού Κόμματος Ελλάδας
Κατηγορία:Έλληνες κομμουνιστές
Κατηγορία:Μέλη του ΕΑΜ
Κατηγορία:Έλληνες συνδικαλιστές
Κατηγορία:Εκτελεσθέντες αντιστασιακοί